
REPUBLIKA HRVATSKA 
TRGOVAČKI SUD U ZAGREBU
Zagreb, Amruševa 2


R E P U B L I K A    H R V A T S K A
R J E Š E NJ E

Trgovački sud u Zagrebu, po sucu toga suda Vesni Sremac Šoštar, u stečajnom postupku nad dužnikom SOLDUS d.o.o., Zagreb, Radnička cesta 27, OIB:48865649031, povodom prijedloga razlučnoga vjerovnika ADDIKO BANK d.d., Slavonska avenija 6, Zagreb OIB: 14036333877, radi otvaranja stečajnog postupka, dana  20. rujna 2018. godine
                                                           
                                                           r i j e š i o    j e

I  Odbacuje se prijedlog radi otvaranja stečajnog postupka razlučnog vjerovnika ADDIKO BANK d.d., Slavonska avenija 6, Zagreb OIB: 14036333877 od 23. kolovoza 2018. nad dužnikom SOLDUS d.o.o., Zagreb, Radnička cesta 27, OIB:4886564903.

II  Zaključak ovog suda, broj gornji, od 28. kolovoza 2018., kojim se razlučnom vjerovniku nalaže uplata predujma, stavlja se izvan snage.

Obrazloženje

	 Podnositelj prijedloga je dana 23.08.2018., kao razlučni vjerovnik, podnio ovom sudu prijedlog za otvaranje stečajnog postupka nad dužnikom SOLDUS d.o.o., Zagreb, Radnička cesta 27, OIB:48865649031.
             Zaključkom ovog suda, broj gornji, od 28. kolovoza 2018., naložena je navedenom razlučnom vjerovniku uplata predujma za troškove stečajnog postupka.
              Uvidom u spis ovog suda, broj St-1925/18, ovaj sud je utvrdio da je nad navedenim dužnikom pokrenut predstečajni postupak 28. kolovoza 2018.
	  Odredbom članka 15. stavka 2. Stečajnog zakona („Narodne novine“ broj 71/15, 104/17, u daljnjem tekstu: SZ-a) određeno je ako je pokrenut predstečajni postupak, do njegova završetka nije dopušteno pokretanje stečajnoga postupka.
              Isto tako, temeljem članka 115 stavka 1 SZ-a, na temelju prijedloga za otvaranje stečajnoga postupka, sud donosi rješenje o pokretanju prethodnoga postupka radi utvrđivanja pretpostavki za otvaranje stečajnoga postupka (prethodni postupak), protiv kojega nije dopuštena posebna žalba, ili taj prijedlog odbacuje rješenjem.
              Kako iz opisanih razloga navedeni prijedlog za pokretanje stečajnog postupka nije dopušten, to nema ni smisla pozivanje razlučnog vjerovnika na predujam za pokriće troškova stečajnog postupka, pa je valjalo riješiti kao u izreci.
		
	
U Zagrebu, 20. rujna 2018.g.
                                                                                                                               48. St-2110/18



Sudac:
                                                                    Vesna Sremac Šoštar, v.r.
Za točnost otpravka
Greta Jurišić
Uputa o pravnom lijeku:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana od primitka rješenja, a ulaže se putem ovog suda u 2 primjerka za sud i po 1 za svaku protivnu stranku.

